{{Infobox de Zeografia pułìtega El ze bagnà a sudest da el Mar Łìguro, el confina a nordovest co ła Fransa. El ze el secondo Stato pi ceo del móndo. El se cata łóngo a costa franséze pena a ovest del confin itałian. L'è na goernà da na monarchìa costitusionałe. Inte el Prinsipato de Mònego el Sovran el ga dei poteri veri e no soło formałi. El Prìnsipe de Mònego el ga el poter lejislativo insieme col Conséjo Nasionałe , el ga el poter ezecutivo ezersità traverso un Ministro de Stato e el ga anca el poter judisiario. Fin puchi ani fa un Tratato intrà Mònego e Fransa el dizea che, se mancava eredi par el Prinsipato, Mònego el sarìa deventà parte de ła Fransa ma col nóvo Tratato del 2002 ze garantìo che Mònego el restarà ar senpre un Stato sovran e indipendente anca in cazo che manche eredi. Mònego el vien normalmente clasificà intrà łe sità-stato ma sarìa pi justo definirlo "sità-e-stato" parché oltre che Stato el ze aministrativamente anca un Comun: geograficamente el Comun el ga i stési confini del Stato ma legalmente el ga dei organismi comunałi diversi da quii statałi e che i va drio i mistieri locałi. El Comun de Mònaco el ze divixo in cuatro cuartieri tradisionałi: Montecarlo famóxo cuartier del "Casino" Fontvieille el nóvo cuartier fato sugando un tochetin de mar. Ai fini statisteghi i cuartieri, i ze divizi ancora in distriti pi picenini: spiaja de Larvotto, Moneghetti, Tenao, Jardin Ezòtico Ła diféza del Prinsipato ła depende da łe forse miłitari fransezi ma Mònego el ga comunque un só ezersito picenin che se òcupa de defènder el Prìnsipe e anca de controłar łe coste e el póco mar teritoriałe del Stato. Mònaco el ze el stato co ła densità de popołasion pi fisa del móndo. El ze uno dei stati pi richi del móndo.